The Hindustan Times -lehden mukaan laki aviorikoksesta oli ainoa Intian nykyisistä rikoslaeista, joka kohteli miehiä ja naisia eri tavoin.

Intian korkein oikeus on kumonnut 1800-luvulta peräisin olevan lain, jonka mukaan puolison pettäminen on rikos.

Oikeus totesi, että laki on perustuslain vastainen ja loukkaa naisia.

Lain mukaan rikokseksi katsottiin vain seksi naimisissa olevan naisen kanssa – silloin, kun siihen ei ollut aviomiehen suostumusta. Toisen vaimon kanssa maannut mies voitiin tuomita viideksi vuodeksi vankeuteen.

Naisia ei sen sijaan voitu asettaa syytteeseen eivätkä he voineet nostaa kannetta miehen aviorikoksesta.

Oikeuden mukaan laki kohteli siten naisia aviomiehen omaisuutena ja epäsi heiltä valinnanvapauden.

The Hindustan Times -lehden mukaan (siirryt toiseen palveluun) laki aviorikoksesta oli Intian rikoslain ainoa laki, joka kohteli naisia ja miehiä eri tavoin.

Korkein oikeus käsitteli asiaa Italiassa asuvan intialaisen pyynnöstä. Lain muuttamista on esitetty aiemminkin, mutta tähän asti tuloksetta.

Aiemmin syksyllä Intian korkein oikeus kumosi siirtomaa-aikaisen lain, joka kielsi homoseksuaaliset suhteet.

Aiheesta muualla:

Adultery no longer a criminal offence in India (siirryt toiseen palveluun)

Lähteet: AFP, Yle Uutiset